Հարիս Մեդունյանին

Հարիս Մեդունյանին (, ), բոսնիացի ֆուտբոլիստ, MLS-ի «Ցինցինատի» ամերիկյան ակումբի կիսապաշտպան։ Խաղացել է Բոսնիա և Հերցեգովինայի ազգային հավաքականում։ Բացի Բոսնիայի քաղաքացիությունից, նա ունի նաև Նիդերլանդների քաղաքացիություն, խաղացել է այդ երկրի երիտասարդական հավաքականում, որի կազմում հաղթել է 2006 և 2007 թվականների Եվրոպայի երիտասարդական առաջնություններում։

Կարիերա

Ակումբային 
Սարաևոյում ծնված Մեդունյանինը 1992 թվականին մոր և քրոջ հետ տեղափոխվել է Նիդերլանդներ, հայրը մնացել է տանը և զոհվել Բոսնիական պատերազմի ժամանակ։

Մեդունյանինը պրոֆեսիոնալ կարիերան սկսել է «ԱԶ Ալկմարում», բայց երեք տարի շարունակ չի կարողացել հաստատվել թիմում։ 2006/07 մրցաշրջանում նա վարձավճարով հանձնվել է «Սպարտային» և դարձել է Ռոտերդամի թիմի հիմնական խաղացողը՝ անցկացնելով 32 հանդիպում և խփելով 7 գնդակ։

Ալկմարի թիմում ևս մեկ անհաջող մրցաշրջանից հետո Հարիս Մեդունյանինը 2008 թվականի օգոստոսին տեղափոխվել է իսպանական «Ռեալ Վալյադոլիդ», որտեղ սկզբում նույնպես չի կարողացել շահել մարզիչների վստահությունը և մասնակցել է ընդամենը 18 հանդիպման։ 2009/10 մրցաշրջանում Մեդունյանինն ավելի հաճախ է խաղացել, բայց հազվադեպ է հայտնվել հիմնական կազմում. իր բոլոր 5 գոլերը Հարիսը խփել է՝ հանդիպումների վերջնամասում փոխարինման դուրս գալով։ Առաջնության արդյունքներով թիմը լքել է Լա Լիգան և տեղափոխվել Սեգունդա Դիվիզիոն, իսկ Մեդունյանինը 2 մլն եվրոյով վաճառվել է իսրայելական «Մակկաբի» (Թել Ավիվ) ակումբին։ 

Իր նորամուտը նոր թիմում Հարիսը նշել է 2010 թվականի հուլիսի 15-ին Չեռնոգորիայի «Մոգրենի» դեմ Եվրոպայի լիգայի 2010/11 որակավորման երկրորդ փուլի խաղում։ Հանդիպման 52-րդ րոպեին Մեդունյանինը դարձել է գոլի հեղինակ։

2012-2014 թվականներին Մեդունյանինը եղել է թուրքական «Գազիանտեպսպորի» խաղացող։ 2014-2016-ին խաղացել է իսպանական «Դեպորտիվոյում», այնուհետև մեկ տարով վերադարձել է Իսրայելական «Մակկաբի» (Թել Ավիվ)։

2017 թվականի հունվարին նա տեղափոխվել է ԱՄՆ՝ համալրելով MLS-ի «Ֆիլադելֆիա Յունիոն» ակումբի շարքերը։ 2019 թվականին Հարիսը համալրել է ամերիկյան մեկ այլ ակումբի՝ «Ցինցինատիի» շարքերը։ Պայմանագիրը նախատեսված է մինչև 2021 թվականի վերջը։

Ազգային հավաքականում 
Մեդունյանինն ընդգրկված է եղել Նիդերլանդների երիտասարդական հավաքականի հայտացուցակում 2006 և 2007 թվականների Եվրոպայի հաղթական առաջնությունների ժամանակ։

2009 թվականին իր հարցազրույցներից մեկում Մեդունյանինը ցանկություն է հայտնել խաղալու Բոսնիա և Հերցեգովինայի ազգային հավաքականում։ Նույն տարվա օգոստոսին նա պաշտոնական նամակ է ուղարկել ՖԻՖԱ՝ խնդրելով փոխել իր ֆուտբոլային քաղաքացիությունը, իսկ հոկտեմբերի 31-ին արդեն հրավիրվել է Բոսնիայի ազգային հավաքականի գլխավոր մարզիչ Միրոսլավ Բլաժևիչի կողմից՝ 2010 թվականի Աշխարհի առաջնության անցումային խաղերին մասնակցելու համար։ Հարիս Մեդունյանինը առաջին րոպեներից մասնակցել է Պորտուգալիայի դեմ երկրորդ հանդիպմանը։ «Բիլինո Պոլեում» բոսնիացիները պարտվել են 0-1 հաշվով և չեն կարողացել դուրս գալ ԱԱ 2010-ի եզրափակիչ։

Պարբերաբար խաղացել է ազգային հավաքականում Եվրոպայի 2012 թվականի առաջնության ընտրական խաղերում, որտեղ խփել է 3 գոլ։

Նվաճումներ 
Նիդերլանդների երիտասարդական հավաքական

 Եվրոպայի երիտասարդական չեմպիոն՝ 2006, 2007

Ծանոթագրություններ 

Դեպորտիվո Լա Կորունյայի ֆուտբոլիստներ
Գազիանթեփսպորի ֆուտբոլիստներ
Մակկաբի Թել Ավիվի ֆուտբոլիստներ
Ռեալ Վալյադոլիդի ֆուտբոլիստներ
Սպարտա Ռոտերդամի ֆուտբոլիստներ
ԱԶ Ալկմարի ֆուտբոլիստներ
Բոսնիա և Հերցեգովինայի հավաքականի ֆուտբոլիստներ
Բոսնիա և Հերցեգովինայի ֆուտբոլիստներ
Հոլանդացի ֆուտբոլիստներ
Սարաևո քաղաքում ծնվածներ
Անձինք այբբենական կարգով
Ապրող անձինք
Ֆուտբոլի կիսապաշտպաններ
Լա Լիգայի ֆուտբոլիստներ
Թուրքական Սուպեր լիգայի ֆուտբոլիստներ